b'\n_START_ARTICLE_\nComuna C\xc4\x83m\xc4\x83ra\xc8\x99u, Cluj\n_START_SECTION_\nDate geografice\n_START_PARAGRAPH_\nComuna C\xc4\x83m\xc4\x83ra\xc8\x99u se afl\xc4\x83 \xc3\xaen sud-estul jude\xc8\x9bului Cluj, \xc3\xaen C\xc3\xa2mpia Fize\xc8\x99ului, \xc3\xaen zona de izvor\xc3\xa2re a r\xc3\xa2ului Fize\xc8\x99, la 37 km de Cluj-Napoca. Se \xc3\xaenvecineaz\xc4\x83 la est cu comuna Bude\xc8\x99ti \xc8\x99i ora\xc8\x99ul S\xc4\x83rma\xc8\x99u, la vest cu comuna Mociu, la sud cu ora\xc8\x99ul S\xc4\x83rma\xc8\x99u \xc8\x99i la nord cu comuna C\xc4\x83tina._NEWLINE_C\xc4\x83m\xc4\x83ra\xc8\x99u este a\xc8\x99ezat\xc4\x83 \xc3\xaen interiorul unei zone depresionare pe direc\xc8\x9bia vest-est, fiind \xc3\xaenconjurat\xc4\x83 de coline cu altitudini cuprinse \xc3\xaentre 350-450 m._NEWLINE_Comuna este compus\xc4\x83 din satul C\xc4\x83m\xc4\x83ra\xc8\x99u, re\xc8\x99edin\xc8\x9b\xc4\x83 de comun\xc4\x83 \xc8\x99i satele N\xc4\x83oiu \xc8\x99i S\xc3\xa2mboleni. Suprafa\xc8\x9ba total\xc4\x83 este de 51 km\xc2\xb2, iar popula\xc8\x9bia de 2.585 locuitori .\n_START_SECTION_\nDemografie\n_START_PARAGRAPH_\nConform recens\xc4\x83m\xc3\xa2ntului efectuat \xc3\xaen 2011, popula\xc8\x9bia comunei C\xc4\x83m\xc4\x83ra\xc8\x99u se ridic\xc4\x83 la 2.655 de\xc2\xa0locuitori, \xc3\xaen sc\xc4\x83dere fa\xc8\x9b\xc4\x83 de recens\xc4\x83m\xc3\xa2ntul anterior din 2002, c\xc3\xa2nd se \xc3\xaenregistraser\xc4\x83 2.782\xc2\xa0de\xc2\xa0locuitori. Majoritatea locuitorilor sunt rom\xc3\xa2ni (69,83%). Principalele minorit\xc4\x83\xc8\x9bi sunt cele de romi (21,58%) \xc8\x99i maghiari (5,76%). Pentru 2,82% din popula\xc8\x9bie, apartenen\xc8\x9ba etnic\xc4\x83 nu este cunoscut\xc4\x83._NEWLINE_Din punct de vedere confesional, majoritatea locuitorilor sunt ortodoc\xc8\x99i (89,64%), cu o minoritate de reforma\xc8\x9bi (5,8%). Pentru 2,82% din popula\xc8\x9bie, nu este cunoscut\xc4\x83 apartenen\xc8\x9ba confesional\xc4\x83.\n_START_SECTION_\nIstoric\n_START_PARAGRAPH_\nPrima men\xc8\x9biune a localit\xc4\x83\xc8\x9bii dateaz\xc4\x83 din 1322, de-a lungul timpului fiind men\xc8\x9bionat\xc4\x83 sub diverse denumiri: Villa Kamaras, Kamares, Puztakamaras, Kamoras, Puzta-Kemeras.\n_START_SECTION_\nDate economice\n_START_PARAGRAPH_\nActivitatea economic\xc4\x83 principal\xc4\x83 este agricultura, reprezentat\xc4\x83 mai ales prin cre\xc8\x99terea animalelor \xc8\x99i cultura plantelor. Sunt dezvoltate culturile de cereale, cartofi, vi\xc8\x9b\xc4\x83 de vie, sfecl\xc4\x83 de zah\xc4\x83r, plante furajere \xc8\x99i pomi fructiferi.'